( 139 ) 



impugnité cest a dire non pugnir les meffais 

 selon que dist sainct Bernard est de non challoir 

 cause de infolence rachine de folle hardiesse et 

 nourrisse de transgressions, il est nécessaire de 

 corrigier les faultes et péchiez et selon le mesure 

 du pechié doibt estre la paine amoderée. les 

 quelles modérations sont en ce quil sensieut aul- 

 eunement exprimées, et selon leur contenu la 

 maistresse doibt les jugemens reiglcr. 



Quiconcques desdittes sœurs sera trouvée avoir 

 legierement juré ou fait aulcune bucquerie en 

 dortoir au tamps de dormition. ou avoir eu les 

 yeulx vagues parmi les rues ou en lesglise. ou 

 mal gardé les choses communes, ou rompu aul- 

 cune uteiissille. ou ne revient a la maison a 

 Iheure deue. ou ne vient point au commenche- 



ment du disner ou aura trespassé 



une commune ordonnance, ou aura mengié ou 

 but en la ville sans congié. ou se vantera de 

 follie. ou aura fait aulcune faulte en son office, 

 comme la cuisinière en sa cuisine, la despens- 

 siere en gardant la viande, les servantes en ser- 

 vant à table, la portière en gardant la porte. la 

 vacquiere en affourant les vacques. ou en ap- 

 pointant le compenage. et ainsy des aultres. en 

 toutes ces manières dessus dittes celles qui 

 auront ofifencé seront par junes ou abstinences 

 ou en aultres manières pugnies selon la discrétion 

 de la maistresse. 



Quiconcques rompera scilence a table buvera 

 pour chacune fois ung godet deaue. 



